સૌપ્રથમ ઓપનિંગ બેટ્સમેન શિખર ધવન (4 રન) આઉટ થયો હતો. 1.3 ઓવરમાં વિશ્વા ફર્નાન્ડોની ઓવરમાં મલિન્ડા પુષ્પકુમારે ધવનનો કેચ ઝડપ્યો હતો. ત્યાર બાદ 29.3 ઓવરમાં વિરાટ કોહલી (131) મલિંગાની ઓવરમાં મુનાવીરાના હાથે કેચઆઉટ થયો હતો. એ સમયે ટીમ ઇન્ડિયાનો સ્કોર 225 રન હતો. બીજી વિકેટ માટે રોહિત અને વિરાટ વચ્ચે 219 રનની પાર્ટનરશિપ થઈ હતી. ભારતની ત્રીજી વિકેટ 34.3 ઓવરમાં પડી હતી, જ્યારે એન્જેલો મેથ્યુઝની ઓવરમાં હાર્દિક પંડ્યા (19)ને હસરંગાએ કેચઆઉટ કરાવ્યો હતો. ત્યાર બાદ બીજા જ બોલે મેથ્યુઝે રોહિત શર્મા (104)ની વિકેટ લીધી હતી. રોહિત ડિકવેલાના હાથે કેચઆઉટ થયો હતો. લોકેશ રાહુલ પણ સાત રને અકિલા દાનંજયની બોલિંગમાં હસરંગાના હાથે કેચઆઉટ થયો હતો.